 Askari u dhawaa Goobta aan markaas taagnaa Ayaan weydiiyey waxa aniga la ii fasaxi waayay ee dad kale oo iga danbeeyay isla markaana aan baadhis la marin loo sii daayay wuxuu mid ka mid ahi iigu Jawaabay Waa Asxaabta Maamulka Madaarka ee adigu Kuwaas kuma Jirtid ayuu si kooban iigu hal celiyey waxaan hadana weydiiyey miyaanay haboonayn inaad baadhaan isagoo wejigiisa cadho laga dareemayo ayuu ku jawaabay Adeer ma waxaad doonaysaa inaan inamada yar yar isku dhacno,dhawr jeer oo hore Ayaan is eednay oo weliba aniga Khaladka la isaaray anigoo dareensan inuu jiro wax uu ka cadhaysan yahay Ayaan ku idhi ma adigoo shaqadii laguu xilsaaray gudanaya ayaa inaad khalad samaysay lagaa dhigay taasi waa arrin aan wanaagsanayn Wuxuu askarigan oo Taxadar badani ka muuqdo iigu jawaabay Haaa mar ma aha oo laba ma aha, Halkaas marka uu marayo waxaa goobtii aanu taagnayn oo albaab ah soo istaagay Nin dhallinyaro ah oo Telefoon ku hadlaya Waxa uu cida uu la hadlayay u sheegay inuu soo gaadhay albaabkii,Askarigii ayuu ku yidhi la hadal Telefoonka,Qabashadii askariga ee Telefoonka cidii hadlaysay waxay ku amartay inuu soo daayo qofka Telefoonka wata sidaas ayaana lagu sii daayay isaga oo marin wax baadhis ah,Markuu Wiilkii dhallinyarada ahaa na dhaafay Ayaan weydiiyay ma sidaa fudud ayaa hada qofka la garanayo lagu sii daynayaa waxa uu iigu Jawaabay Ma Taqaan Cida uu ila hadashiiyey Maya Ayaan ku Jawaabay waxa uu Yidhi Waa mid la Yidhi waxaad tahay Maamulaha Madaarka,Kii uu rabana waa la sii daayaa ka aanu doonayna albaabkan ma dhaafo. 